### 13.    Beslutning vedrørende arbejdet i Vandrådet 2020

**Åbent**

Sagsnr.: 326-2019-33753       J.nr.: 01.00.00           Dokumentnr.:
326-2020-316649

**Sagstype**

Beslutning.

**Resume og sagens baggrund**

Miljøstyrelsen har besluttet, at der i forbindelse med
forberedelsen af vandområdeplanerne for tredje planperiode skal oprettes
vandråd for alle vandoplande. Holbæk Kommune har været sekretariatskommune for
vandrådet og dette er en afrapportering af arbejdet.

**Indstillinger**

Direktøren indstiller, at vandrådets arbejde godkendes.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Holbæk Kommune har været tovholder for vandrådets arbejde i
[adresse]. Her har lokale interesseorganisationer i fællesskab fundet
de steder i kommunerne, hvor der skal gennemføres indsatser til forbedring af
de fysiske forhold i vandløbene med henblik på opfyldelse af det fastlagte
miljømål om god økologisk tilstand i den kommende vandområdeplan for tredje
planperiode (2022-2027). Udkommet af vandrådets arbejde er et forslag til
indsatsprogram for den kommende vandområdeplan. Inden Holbæk Kommune indmelder
indsatsprogammet til Miljøstyrelsen skal det vedtages politisk i oplandets
kommuner. Der er indsatser i Kalundborg, [adresse], Sorø og [adresse].
Derudover dækker oplandet hjørner af Slagelse og [adresse], hvor der
dog ikke er nogen indsatser.

Til forbedring af de fysiske forhold i vandløbene har
vandrådet valgt at anvende følgende virkemidler:

·
Genslyngning

·
Udlægning af groft materiale

·
Udskiftning af bundmateriale

·
Åbning af rørlagte strækninger m. smårestaurering

·
Fjerne spærringer

·
Plantning af træer

Etablering af processen med at sammensætte et indsatsprogram
har været baseret på, at de involverede kommuner fremlagde bud på indsatser,
som så er blevet sendt ud i kommuneopdelte undergrupper med deltagelse af
lokale interessenter. Undergrupperne har gennemgået indsatserne, tilføjet egne
forslag og fundet løsninger, som tilgodeser lokale forhold og hensyn samt
balancerer hensynet til både natur/miljø og afvanding. Som afslutning på
processen er indsatserne forelagt det samlede vandråd.

I [adresse] er der foreslået indsatser for
7.655.283 kr. Der er afsat et rammebeløb for oplandet på 7.714.000 kr. som ikke
må overskrides. Der skulle findes 6 spærringer, som kunne fjernes og der er
fundet 11. Der skulle være indsatser på 40 km vandløb og der er foreslået
indsatser på 77 km. Det af vandrådet foreslåede indsatsprogram opfylder dermed
de formelle krav stillet af Miljøstyrelsen. Det gælder i forhold til
overholdelse af den økonomiske ramme for hovedvandoplandet samt mindstekravene
til omfanget af fysiske vandløbsindsatser, omfattende både strækningsindsatser
og spærringer. Det foreslåede indsatsprogram indberettes til Miljøstyrelsen i
IT-værktøjet på hovedvandoplandsniveau.

Vandrådet har enstemmigt indstillet indsatskataloget.

Derudover har vandrådet ønsket at fremsende en række
udtalelser, som også forelægges kommunalbestyrelserne. Udtalelserne er vedlagt
som bilag.

·
Udtalelse til kommunerne om manglende fremdrift i
vandplansprocessen i kommunerne i [adresse] – fremsendt af hele
vandrådet.

·
Udtalelse til Miljøstyrelsen om at genoverveje fiskemålsætning
for vandløb – fremsendt af hele vandrådet.

·
Udtalelse til Miljøstyrelsen om andre faktorer, som påvirker
vandløbene – fremsendt af en række af medlemmerne af vandrådet (angivet i
udtalelsen).

|  |  |
| --- | --- |
| **Vandrådet har bestået af medlemmer fra følgende organisationer** | |
| [adresse] Sammenslutningen | Sorø Vandløbslaug |
| Danmarks Sportsfiskerforbund | Gefion |
| Høng Sportsfiskerforening | Sjællandske Familielandbrug |
| Danmarks Naturfredningsforening | Danske Vandløb |
| Holbæk Ålav | Odsherred Sportsfiskerforening |
| Andaks og Amanda Paulsens Vandløbslaug | Dansk Ornitologisk Forening |
| Ålav for [adresse] | [adresse]
| Landøkonomisk Selskab | Danmarks Jægerforbund |
| [adresse] |  |

**Økonomiske konsekvenser**

Der er ingen økonomiske konsekvenser.

**Teknik- og Miljøudvalgets møde
den 12. november 2020:**

Anbefales.

**Økonomiudvalgets møde den 18.
november 2020:**

Anbefales.

**Bilag**

|  |  |
| --- | --- |
| Bilag 1: Udtalelse om manglende kommunal indsats | 326-2020-316821 |
| Bilag 2: Udtalelse til MST om fiskemålsætninger i HVO 2.1 med kommentarer fra kommuner | 326-2020-316838 |
| Bilag 3: Fællesudtalelse fra dele af vandrådet | 326-2020-316650 |